**2022 évi GLUTÉNMENTES KENYÉR ÉS PÉKSÜTEMÉNY VERSENY**

Az AMUREX GM Hungária Kft. a Lisztérzékenyek Érdekképviseletének Országos Egyesülete szakmai közreműködésével felhívja gluténmentes kenyeret és péksüteményeket gyártó cégek figyelmét a 2022. évi versenyre:

**A versenyre jelentkezni 2 kategóriában lehet:**

1. Gluténmentes kenyér, egységtömeg: 250 g vagy 500 g
2. Gluténmentes péksütemények, finom (töltetlen) pékáruk – egységtömeg: max.100 g

- zsemlefélék, kiflifélék

- bagettek, ciabatták

- kalácsok

- omlós termékek

- leveles termékek

**Jelentkezési határidő**: **2022. szeptember 30. 24:00 óra**

A jelentkezési lapot az nevezes@liszterzekeny.hu címre kell megküldeni.

**Nevezés:**  kitöltött Nevezési Adatlap, a kért mellékletek és nyilatkozatok megküldésével, valamint a nevezési díj számla ellenében történő megfizetésével válik érvényessé.

**A nevezéshez mellékelni kell**: a gluténmentes kenyér és péksütemények nevét, tömegét és összetevőinek felsorolását (ezt kiválthatja pl. a termék címkéje vagy csomagolása is).

**Nevezési díj:** Kategóriánként nettó 10.000 Ft

**Egyéb feltételek:** A vállalkozásnak minimum 2 lezárt üzleti évvel kell rendelkeznie.

A gluténmentes termékeknek meg kell felelniük a 1169/2011/EU és a 828/2014/EU rendeletek követelményeinek, és olyan gluténmentes üzemben készülhetnek, amelyekben HACCP- vagy más (pl. BRCGS, IFS, AOECS Standard) minőségirányítási rendszerek működtetésével biztosítják a glutén kereszt-kontakt megelőzését.

A versenybe benevezett termékek gluténtartalmáról 1 hónapnál nem régebbi, független, akkreditált laboratórium által, R5 Mendez eljárással végzett mérés eredményét mellékelni kell.

**A zsűrizés időpontja:** 2022. október 5. 14:00 óra.

**A termékek leadásának időpontja:** 2022. október 5. 9:00 – 13:00 óra között.

**A zsűrizés helyszíne**: KmASZC Pesti Barnabás Élelmiszeripari Technikum és Szakképző Iskola Tanműhelye (EuroSkills Bakery Tehetséggondozó Bázis) 1148 Budapest, Almádi u. 3-5.

A zsűrizésre friss állapotú termékeket kell biztosítani: a kenyérből 4 db-ot, péksüteményekből és finom (töltetlen) pékárukból termékenként 8 db-ot. A termékek csomagolásán nem szerepelhet a gyártó cég neve, emblémája, vagy bármilyen olyan adat, jelölés, ami beazonosíthatóvá teszi.

**Eredményhirdetés:** 2022. október 14 (péntek).

**Eredményhirdetés helyszíne**: a későbbiekben kerül kihirdetésre.

**Díjak:** A két kategória 1 -3. helyezettjét díjazzuk, továbbá különdíjak odaítélésére a jogot fenntartjuk.

A kategóriák nyertesei jogosultak lesznek a **„2022 Gluténmentes Kenyere**” és a „**2022 Gluténmentes Péksüteménye**” cím használatára.

**A Verseny fővédnöke**: dr. Nagy István, Agrárminiszter

**A verseny támogatói:** Magyarok Kenyere Program, Magyarok Kenyere Alapítvány, MAGOSZ, Nemzeti Agrárgazdasági Kamara, NAK Magyarok Kenyere Nonprofit Közhasznú Kft., Magyar Pékek Fejedelmi Rendje, KmASZ Pesti Barnabás Élelmiszeripari Technikum és Szakképző Iskola, Ireks Stamag KFt., Hunorganic Kft.